Diari Oficial de la Generalitat Valenciana


Sumari del DOGV 4955, del 28-02-2005 (2005/2050)

RESOLUCIÓ de 10 de febrer de 2005, de la Secretaria Autonòmica d'Esport de la Conselleria de Cultura, Educació i Esport, per la qual es convoca el Programa de Formació Permanent per al 2005.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4955

Data del DOGV
:   28-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2050


Data del document
:   10-02-2005

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * esport professional
    * reciclatge professional
    * formació del professorat

RESOLUCIÓ de 10 de febrer de 2005, de la Secretaria Autonòmica d'Esport de la Conselleria de Cultura, Educació i Esport, per la qual es convoca el Programa de Formació Permanent per al 2005. [2005/2050]
  
La Llei 4/1993, de la Generalitat Valenciana, de 20 de desembre, de l'Esport a la Comunitat Valenciana, establix entre les línies generals d'actuació, article tercer, apartat l) ?el suport a la investigació esportiva i al desenvolupament de les ciències aplicades a l'esport, així com la formació i actualització del personal tècnic i la regulació de les titulacions esportives?.
  
En virtut de les competències en matèria d'esport assignades pel Decret 7/2003, de 21 de juny, (DOGV núm. 4.528 de 23-06-2003) del president de la Generalitat Valenciana, a la Conselleria de Cultura, Educació i Esport, i d'acord amb el Decret 111/2003, d'11 de juliol del Consell de la Generalitat pel qual s'aprova el Reglament Orgànic Funcional de la Conselleria de Cultura, Educació i Esport, recau en la Secretaria Autonòmica d'Esport exercir les competències en matèria d'acreditació, formació i titulació de tècnics esportius.
  
Amb l'objecte de complir les funcions i els servicis que en matèria de formació contínua competixen a este departament, es realitza la present convocatòria per a contribuir i fomentar el continu perfeccionament i actualització, dels entrenadors i tècnics esportius, així com de la resta de professionals que exercixen la seua funció dins de l'àmbit de l'esport i de l'activitat física a la nostra Comunitat.
  
En virtut de les competències atribuïdes per les normes més amunt mencionades, resolc:
  
Primer
  
Convocar el Programa de Formació Permanent 2005, de la Secretaria Autonòmica d'Esport, que es compon per un total de 11 activitats formatives relatives a l'àmbit de l'esport i de l'activitat física a la Comunitat Valenciana, segons les característiques particulars que per a cada una d'estes s'establixen en l'annex I d'esta resolució. Tindran consideració d'activitats dins del programa les organitzades amb anterioritat per la Secretaria Autonòmica d'Esport durant l'any 2005.
  
Segon
  
Aprovar les bases per què es regule el Programa de Formació Permanent 2005, de la Secretaria Autonòmica d'Esport, que s'establixen en l'annex 2 i annex 3 d'esta resolució.
  
Tercer
  
El finançament d'estes activitats anirà a càrrec del capítol II, programa 457.10 Foment de l'activitat esportiva del pressupost de la Generalitat Valenciana per al 2005.
  
DISPOSICIÓ FINAL
  
Contra la present resolució, que no esgota la via administrativa, es podrà interposar recurs d'alçada davant del conseller de Cultura i Educació, en el termini d'un mes a partir de la data de la seua publicació en el Diari Oficial de la Generalitat Valenciana, d'acord amb l'article 114 i següents de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 10 de febrer de 2005.- El secretari autonòmic d'Esport: David Serra Cervera.
  
ANNEX I
  
PROGRAMA DE FORMACIÓ PERMANENT 2005
  
SECRETARIA AUTONÒMICA D'ESPORT
  
Nom de l'activitat: La gestió de les organitzacions esportives
  
Dirigit a: Llicenciats i diplomats en Educació Física, regidors d'esports, coordinadors d'esport municipal, persones que tinguen o vullguen tindre responsabilitats en gestió d'organitzacions esportives i persones vinculades a estructures esportives i que es fan càrrec de tasques de gestió relacionades amb l'educació física i l'esport.
  
Tipus d'activitat Jornada amb ponències i col·loqui obert
  
Lloc de realització: Centre esportiu la Petxina, València
  
Col·labora Fundació Esportiva Municipal, Ajuntament de València
  
Data: Per determinar
  
Codi: PF/DTO/2005-7
  
Places: 100
  
Nom de l'activitat: II Jornada sobre esport per a majors
  
Dirigit a: Llicenciats i diplomats en Educació Física, fisioterapeutes, psicòlegs, gerontòlegs, monitors, TAFAD, treballadors socials animadors socioculturals i altres tècnics i professionals relacionats amb l'activitat esportiva amb majors
  
Tipus d'activitat Jornada amb ponències i col·loqui obert
  
Lloc de realització: Centre esportiu la Petxina, València
  
Col·labora Fundació Esportiva Municipal, Ajuntament de València
  
Data: Setembre
  
Codi: PF/DTO/2005-6
  
Places: 100
  
Nom de l'activitat: Mètodes de control en l'entrenament esportiu
  
Dirigit a: Tècnics i professionals relacionats amb el control mèdic de l'entrenament, llicenciats, diplomats i estudiants d'educació física.
  
Tipus d'activitat Jornada amb ponències i col·loqui obert
  
Lloc de realització: Centre esportiu la Petxina, València
  
Col·labora Fundació Esportiva Municipal, Ajuntament de València
  
Data: 28 de maig de 2005
  
Codi: PF/DTO/2005-2
  
Places: 100
  
Nom de l'activitat: Esport per a xiquets
  
Dirigit a: Llicenciats i diplomats en Educació Física i esports, tècnics esportius i altres professionals que desenvolupen activitats relacionades amb l'esport base
  
Tipus d'activitat Jornada amb ponències i col·loqui obert
  
Lloc de realització: Centre esportiu la Petxina, València
  
Col·labora Fundació Esportiva Municipal, Ajuntament de València
  
Data: 22 d'octubre de 2005
  
Codi: PF/DTO/2005-5
  
Places: 100
  
Nom de l'activitat: Diferents enfocaments en l'organització de l'esport municipal
  
Dirigit a: Llicenciats i diplomats en Educació Física, coordinadors d'esport municipal, tècnics esportius i altres professionals que desenvolupen activitats relacionades amb l'esport base.
  
Tipus d'activitat Jornada amb ponències i col·loqui obert
  
Lloc de realització: Centre esportiu la Petxina, València
  
Col·labora Fundació Esportiva Municipal, Ajuntament de València
  
Data: Per determinar
  
Codi: PF/DTO/2005-1
  
Places: 100
  
Nom de l'activitat: V Jornada sobre esport base
  
Dirigit a: Regidors d'esports, coordinadors d'esport municipal, tècnics i professionals de l'activitat física
  
Tipus d'activitat Jornada amb ponències i col·loqui obert
  
Lloc de realització: Palau de Congressos de l'Il·lustre Col·legi Oficial de Metges d'Alacant
  
Col·labora Il·lustre Col·legi Oficial de Metges d'Alacant
  
Data: 22 d'octubre de 2005
  
Codi: PF/DTO/2005-10
  
Places: 100
  
Nom de l'activitat: IV Jornada sobre l'esport adaptat
  
Dirigit a: Llicenciats i diplomats en Educació Física, tècnics i professionals relacionats amb l'esport adaptat i la salut esportiva
  
Tipus d'activitat Jornada amb ponències, col·loqui obert i sessió pràctica
  
Lloc de realització: Centre de Tecnificació d'Alacant
  
Col·labora Il·lustre Col·legi Oficial de Metges d'Alacant
  
Data: 26 de novembre de 2005
  
Codi: PF/DTO/2005-12
  
Places: 100
  
Nom de l'activitat: VII Jornada sobre la millora del rendiment esportiu
  
Dirigit a: Llicenciats i diplomats en Educació Física, tècnics i professionals relacionats amb el rendiment esportiu.
  
Tipus d'activitat Jornada amb ponències i col·loqui obert
  
Lloc de realització: Palau de Congressos de l'Il·lustre Col·legi Oficial de Metges d'Alacant
  
Col·labora Il·lustre Col·legi Oficial de Metges d'Alacant
  
Data: 1 d'octubre de 2005
  
Codi: PF/DTO/2005-9
  
Places: 100
  
Nom de l'activitat: III Jornada sobre la gestió esportiva
  
Dirigit a: Regidors d'esports, coordinadors d'esport municipal, tècnics i professionals de l'activitat física
  
Tipus d'activitat Jornada amb ponències i col·loqui obert
  
Lloc de realització: Palau de Congressos de l'Il·lustre Col·legi Oficial de Metges d'Alacant
  
Col·labora Il·lustre Col·legi Oficial de Metges d'Alacant
  
Data: 11 de juny de 2005
  
Codi: PF/DTO/2005-8
  
Places: 100
  
Nom de l'activitat: Gestió pública de campanyes nàutiques
  
Dirigit a: Instructors elementals de vela de la Comunitat Valenciana
  
Tipus d'activitat Jornada amb ponències i col·loqui obert
  
Lloc de realització: Escola de vela de Burriana
  
Col·labora
  
Data: maig
  
Codi: PF/DTO/2005-4
  
Places: 100
  
Nom de l'activitat: I Jornada sobre l'esport recreació
  
Dirigit a: Regidors i coordinadors d'esport municipal, llicenciats i diplomats en educació física, tècnics esportius i altres professionals que desenvolupen activitats relacionades amb esta matèria.
  
Tipus d'activitat Jornada amb ponències i col·loqui obert
  
Lloc de realització: Palau de Congressos de l'Il·lustre Col·legi Oficial de Metges d'Alacant
  
Col·labora
  
Data: 16 d'abril de 2005
  
Codi: PF/DTO/2005-11
  
Places: 100
  
ANNEX II
  
BASES REGULADORES DEL PROGRAMA
  
DE FORMACIÓ PERMANENT DE LA SECRETARIA
  
AUTONÒMICA D'ESPORT 2005
  
Primera. Inscripció. Condicions generals.
  
La inscripció en el present programa serà gratuïta per a tots els qui hi siguen admesos. Qualsevol altra despesa que genere l'assistència i participació en este anirà a càrrec de cada participant.
  
Segona. Quotes d'assistents i criteris de selecció.
  
1. Per a cada activitat s'establix una quota oberta de places que correspon a les places convocades en la present resolució i recollides en l'annex I. La selecció dels assistents dins d'esta quota es farà segons els requisits establits per a cada jornada, seguint, a més, els criteris següents:
  
- Amb caràcter general per orde de recepció de les sol·licituds, sempre a partir del termini de sol·licitud establit per a cada activitat.
  
- En cas que haja sigut admés a una o diverses activitats formatives de la present o anteriors convocatòries sense haver-hi assistit, estes s'atendran en últim lloc.
  
2. Atés el caràcter de cada jornada, disponibilitat de la instal·lació, així com l'especial interés que puga tindre per a un determinat col·lectiu s'establirà en cada cas una quota addicional de places a cobrir per invitació. Si estes quotes d'addicionals no es cobriren, les places s'assignaran a les sol·licituds presentades en la quota oberta.
  
Tercera. Termini i presentació de les sol·licituds d'inscripció.
  
1. Els butlletins d'inscripció, degudament omplits, es presentaran o es remetran per correu o per fax als centres administratius següents, segons el model de l'annex 3 que estarà disponible en estos:
  
- Secretaria Autonòmica d'Esport. Servici de Promoció i Formació Esportiva.
  
C/ Professor Beltrán Báguena, 5. 46159 València.
  
Tel. 456247275- 607215850 Fax. 258098811
  
- Direcció Territorial de Cultura i Educació d'Alacant. Secció Esports.
  
C/Jaime Segarra, 6 entl. 03419 Alacant. Tel. 946475065. Fax 181129974.
  
- Direcció Territorial de Cultura i Educació de Castelló. Secció Esports.
  
Av. del Mar, 23. 12393 Castelló. Tel. 118630627. Fax 951772330
  
- Direcció Territorial de Cultura i Educació de València. Secció Esports.
  
C/ Avellanes, 14 € 2a planta. 46458 València. Tel 763249639. Fax 545014308.
  
La inscripció també es podrà realitzar directament a través de la pàgina web de la Secretaria Autonòmica d'Esport ?http://www.cult.gva.es/dgd- omplint els camps del full d'inscripció en línia.
  
2. El termini de presentació de sol·licituds d'inscripció s'obri el dia 15 del mes anterior al de la realització de l'activitat, i es tancarà 3 dies abans de l'inici d'esta. Si estos són dissabte, diumenge o festiu, s'entendrà el següent dia hàbil.
  
3. La Secretaria Autonòmica d'Esport, a través del Servici de Promoció i Formació Esportiva, exposarà la llista d'admesos a les diferents activitats en la seua pàgina web ?http://www.cult.gva.es/dgd- i en els taulers dels centres a què es referix el punt 1 de la present base, de manera que les persones interessades hauran d'assegurar-se de la seua admissió definitiva. Igualment, s'exposarà en els esmentats taulers dels centres descrits aquelles activitats que no es realitzen per motius organitzatius.
  
Quarta. Certificats.
  
1. Finalitzada cada activitat formativa, la Secretària Autonòmica d'Esport, a través del Servici de Promoció Esportiva alçarà acta d'assistents, i, si és el cas, acta d'aptes o de qualificacions, segons la característica d'esta.
  
2. La Secretària Autonòmica d'Esport expedirà certificat d'assistència a aquells que cobrisquen, almenys, el 80% del període lectiu de l'activitat.
  
3. Aquell alumnat que participe i supere les activitats formatives del present programa per 20 hores o més, segons el que establixen els punts 1 i 2, podran sol·licitar al final del programa un certificat d'assistència conjunt pel total d'hores.
  
4. La Secretaria Autonòmica d'Esport articularà els mètodes de control d'assistència que considere convenients.
  
Quinta. Òrgan gestor.
  
El Servici de Promoció i Formació Esportiva serà l'encarregat d'aplicar les presents bases, així com d'adoptar aquelles mesures en els casos que no s'hi preveuen, que es consideren necessàries per al desenvolupament satisfactori del present programa.